CELEX: 62020CN0379
Language: da
Date: 2020-08-11 00:00:00
Title: Sag C-379/20: Anmodning om præjudiciel afgørelse indgivet af Østre Landsret (Danmark) den 11. august 2020, B mod Udlændingenævnet

19.10.2020   
            
            
               DA
            
            
               Den Europæiske Unions Tidende
            
            
               C 348/11
            
         
      Anmodning om præjudiciel afgørelse indgivet af Østre Landsret (Danmark) den 11. august 2020, B mod Udlændingenævnet
      (Sag C-379/20)
      (2020/C 348/16)
      Processprog: dansk
      
         Den forelæggende ret
      
      Østre Landsret
      
         Parter
      
      
         Sagsøger: B
      
         Sagsøgte: Udlændingenævnet
      
         Præjudicielle spørgsmål
      
      Er artikel 13 i Associeringsrådets afgørelse nr. 1/80 af 19. september 1980 (1) om udviklingen af associeringen, der er knyttet til aftalen om oprettelse af en associering mellem Det Europæiske Økonomiske Fællesskab og Tyrkiet, som blev undertegnet den 12. september 1963 i Ankara dels af Republikken Tyrkiet, dels af EØF’s medlemsstater og Fællesskabet, og som er indgået, godkendt og bekræftet på Fællesskabets vegne ved Rådets afgørelse 64/732/EØF (2) af 23. december 1963 til hinder for indførelsen og anvendelsen af en ny national foranstaltning, hvorefter familiesammenføring mellem en økonomisk aktiv tyrkisk statsborger, som opholder sig lovligt i den pågældende medlemsstat, og dennes barn, som er fyldt 15 år, forudsætter, at ganske særlige grunde, herunder hensynet til familiens enhed og hensynet til barnets tarv, taler derfor?
      
         (1)  Associeringsrådets afgørelse nr. 1/80 af 19.9.1980 om udvikling af associeringen EØF-Tyrkiet (ikke offentliggjort).
      
         (2)  Rådets afgørelse 64/732/EØF af 23. december 1963 om indgåelse af aftalen om oprettelse af en associering mellem Det europæiske økonomiske Fællesskab og Tyrkiet (EFT 1964, 217, s. 3685).